Ρότζερ Μόρτιμερ, 4ος κόμης του Μαρς

Ο **Ρότζερ Μόρτιμερ, 4ος κόμης του Μαρς και 6ος κόμης του Άλστερ** (*Roger Mortimer, 4th Earl of March*, 11 Απριλίου 1374 - 20 Ιουλίου 1398) Άγγλος ευγενής του 14ου αιώνα και 4ος Κόμης του Μαρς και 6ος Κόμης του Άλστερ ήταν δεύτερο παιδί και μεγαλύτερος γιος του Εδμόνδου Μόρτιμερ, 3ου κόμη του Μαρς και της Φιλίππης, 5ης κόμισσας του Άλστερ. Η μητέρα του ήταν κόρη και μοναδικό παιδί του Λάιονελ της Αμβέρσας και της Ελισάβετ Μπεργκ, 4ης κόμισσας του Άλστερ, o Λάιονελ της Αμβέρσας ήταν δεύτερος γιος του Εδουάρδου Γ΄ της Αγγλίας και της Φιλίππης του Αινώ.

Ο Ρότζερ Μόρτιμερ ήταν νόμιμος μνηστήρας του θρόνου από όταν πέθανε η μητέρα του (1382) μέχρι την ημέρα που ανατράπηκε ο πρώτος της ξάδελφος Ριχάρδος Β΄ της Αγγλίας (1398). Ο Ρότζερ μπήκε στην κηδεμονία του Θωμά Χόλλαντ, 2ου κόμη του Κεντ και παντρεύτηκε την κόρη του Ελεονώρα Χόλλαντ, κόμισσα του Μαρς. Έζησε τα περισσότερα χρόνια στην Ιρλανδία, διετέλεσε Υπολοχαγός της Ιρλανδίας και έπεσε στην *μάχη του Κέλλισταουν*, τον διαδέχθηκε ο γιος του Εδμόνδος Μόρτιμερ. Η μητέρα του είχε ισχυρά δικαιώματα στον Αγγλικό θρόνο σαν κόρη του δεύτερου γιου του Εδουάρδου Γ΄. Ο Ρότζερ είχε άλλες δυο αδελφές : την Ελισάβετ Μόρτιμερ που παντρεύτηκε τον Χότσπερ από την Οικογένεια Πέρσι και την Λαίδη Φιλίππη Μόρτιμερ που παντρεύτηκε σε πρώτο γάμο τον Τζων Χέιστινγκς, 3ο κόμη του Πέμπροκ σε δεύτερο γάμο τον Ριχάρδο Φίτς Άλαν 11ο κόμη του Αρουντέλ και σε τρίτο γάμο τον Σερ Θωμάς Πόινινγκς του Μπέιζινγκ.
Ο μικρότερος αδελφός του Ρότζερ Εδμόνδος Μόρτιμερ παντρεύτηκε την Αικατερίνη Γκλύντυρ κόρη του Ογουάιν Γκλύντυρ.

## Κηδεμονία

Σύμφωνα με τον ιστορικό Ρις Ντέιβις (1938 - 2008) η κηδεμονία ενός τόσο σημαντικού διαδόχου έγινε πολιτικό ζήτημα την τριετία 1382 - 1384. Τα εδάφη του Μόρτιμερ στην Αγγλία και την Ουαλία παραχωρήθηκαν με ετήσιο μισθό 4.000 στερλίνες σε ένα συμβούλιο στο οποίο ανήκαν ο κόμης του Αρουντέλ, ο Χένρι Πέρσι, 1ος Κόμης του Νορθάμπερλαντ, ο κόμης του Γουόρικ και ο Ιωάννης Νέβιλ, 3ος βαρόνος των Νέβιλ του Ρέμπι. Η κηδεμονία του Μόρτιμερ αρχικά ανατέθηκε στον Αρουντέλ αλλά ύστερα από έτοιμα που έκανε η Ιωάννα του Κεντ η κηδεμονία και ο γάμος του ανατέθηκαν τον Αύγουστο του 1384 στον γιο της Θωμά Χόλλαντ, 2ο κόμη του Κεντ ετεροθαλή αδελφό του Ριχάρδου Β΄ της Αγγλίας με 6.000 μάρκα. Ο Μόρτιμερ παντρεύτηκε την κόρη του κόμητος του Κεντ Ελεονώρα Χόλλαντ που ήταν ετεροθαλής ανιψιά του Ριχάρδου. Ο Μόρτιμερ έδωσε όρκο υποτέλειας και του παραχωρήθηκε η μίσθωση για τα εδάφη του στην Ιρλανδία στις 18 Ιουνίου 1393 και για τα εδάφη του στην Αγγλία και την Ουαλία στις 25 Φεβρουαρίου 1394.

Ο βασιλιάς Ριχάρδος δεν είχε δικά του παιδιά, ο Μόρτιμερ σαν δισέγγονος του Εδουάρδου Γ΄ ήταν επόμενος σε σειρά διαδοχής και παντρεύτηκε την ετεροθαλή ανιψιά του. Ο ιστορικός Τζορτζ Έντουαρντ Κοκάιν (1825 - 1911) αναφέρει ότι ο Μόρτιμερ ανακηρύχτηκε τον Οκτώβριο του 1385 διάδοχος του θρόνου από τον Ριχάρδο Β΄. Ο ιστορικός Ρις Ντέιβις (1938 - 2008) θεωρεί αντίθετα την πληροφορία αβάσιμη αν και υπάρχουν γραπτές αποδείξεις ότι το θέμα είχε συζητηθεί έντονα εκείνη την εποχή. Ο Ρότζερ Μόρτιμερ στέφθηκε από τον βασιλιά ιππότης στις 23 Απριλίου 1390.

## Λόρδος της Ιρλανδίας

Μετά την ενηλικίωση του ο Μόρτιμερ πέρασε τον περισσότερο χρόνο του στην Ιρλανδία, ο Ριχάρδος Β΄ διόρισε τον Μόρτιμερ λόρδο Υπολοχαγό της Ιρλανδίας σε ηλικία επτά ετών (24 Ιανουαρίου 1382) μαζί με τον θείο του Σερ Θωμά Μόρτιμερ σαν αναπληρωτές του. Ο Ριχάρδος διόρισε ξανά τον Ρότζερ Μόρτιμερ Υπολοχαγό της Ιρλανδίας (23 Ιουλίου 1392) και τον Σεπτέμβριο του 1394 συνόδευσε τον βασιλιά στην Ιρλανδική εκστρατεία. Ο βασιλιά τον διόρισε επιπλέον Υπολοχαγό του Άλστερ, του Κόνοτ και του Μιθ για τα επόμενα τρία χρόνια (25 Απριλίου 1396), τον Απρίλιο του 1397 διορίστηκε ξανά Υπολοχαγός της Ιρλανδίας για άλλα τρία χρόνια.
Η συνεχή παρουσία του Μόρτιμερ στην Ιρλανδία έδειξε ότι είχε κατώτερο ρόλο στις Αγγλικές υποθέσεις. Οι σημαντικότεροι συνεργάτες του ήταν μέλη της οικογένειας του : ο  αδελφός του Εδμόνδος Μόρτιμερ που πήρε εκτάσεις και χορηγίες, ο Χότσπερ που παντρεύτηκε την μεγαλύτερη αδελφή του Ελισάβετ και ο Ριχάρδος ΦίτςΆλαν 11ος κόμης του Αρουντέλ που παντρεύτηκε την μικρότερη αδελφή του Φιλίππη.

Ο Ντέιβις όπως τονίζει *"η φήμη και ο πλούτος του τον βοήθησαν να έχει σημαντικό ρόλο στα τελευταία χρόνια της βασιλείας του Ριχάρδου Β΄"*. Πήρε εντολή να συλλάβει τον θείο του Σερ Θωμά Μόρτιμερ για προδοσία λόγω της συμπεριφοράς του στην *μάχη του Ράντκοτ Μπρίτζ* αλλά δεν έκανε καμιά σημαντική προσπάθεια να το κάνει. Τον Ιανουάριο του 1398 κλήθηκε από το Κοινοβούλιο στο Σρούσμπερυ και έγινε δεκτός με ενθουσιασμό όπως αναφέρει ο Άνταμ Ουσκ και ο χρονικογράφος του Γουίγκμορ από ένα μεγάλο πλήθος από οπαδούς του που φορούσαν τα χρώματα του. Τα γεγονότα προκάλεσαν μεγάλες υποψίες από τον βασιλιά ο οποίος όταν επέστρεψε στην Ιρλανδία μετά το Κοινοβούλιο του 1398 δήλωσε *"ο εχθρός του και κουνιάδος του [[Θωμάς Χόλλαντ, 1ος δούκας του Σάρρεϋ]] πήρε εντολή να τον ακολουθήσει και να τον συλλάβει"*.

## Δολοφονία

Σε ηλικία 24 ετών (20 Ιουλίου 1398) ο Ρότζερ Μόρτιμερ σκοτώθηκε σε μια αψιμαχία στο Κελλς ή στην κομητεία Μιθ ή στο Κέλλισταουν ή στην κομητεία Κάρλοου. Ο χρονικογράφος του Γουίγκμορ γράφει ότι βρισκόταν πάνω στο άλογο του, δεν είχε φρουρούς και φορούσε Ιρλανδική στολή οι δολοφόνοι του δεν τον αναγνώρισαν, τάφηκε στο *αβαείο του Γουίγκμορ*. Ο βασιλιάς πήγε την επόμενη χρονιά στην Ιρλανδία για να εκδικηθεί τον θάνατο του. Ο μικρότερος γιος του Εδμόνδος διαδέχθηκε τον Ρογήρο στους τίτλους και στα κληρονομικά του δικαιώματα στον θρόνο. Ο χρονικογράφος του Γουίγκμορ αν και κατηγορεί τον Ρότζερ για αμέλεια στα θρησκευτικά του καθήκοντα τον περιγράφει *"ευγενής στην συμπεριφορά, δραστήριος στην ιππασία, ευχάριστος στην παρέα και τις συζητήσεις, ωραίος στην εμφάνιση, δραστήριος στα πανηγύρια και γενναιόδωρος στα δώρα"*.

## Οικογένεια

Με την σύζυγο του Ελεονώρα Χόλλαντ απέκτησε :

*Άννα Μόρτιμερ (1390 - 1415)
*Εδμόνδος Μόρτιμερ, 5ος κόμης του Μαρς (1391 - 1425)
*Ρογήρος (23 Απριλίου 1393 - 1413)
*Ελεονώρα, παντρεύτηκε τον Εδουάρδο Κουρτεναί (πέθανε το 1418) χωρίς να αποκτήσει παιδιά

Τον Ιούνιο του 1399 μετά τον θάνατο του Ρότζερ η χήρα του Ελεονώρα Χόλλαντ παντρεύτηκε τον Έντουαρντ Τσάρλετον, 5ο βαρόνο του Τσάρλετον με τον οποίο απέκτησε δυο κόρες :

* Ιωάννα, παντρεύτηκε τον Τζων Γκρέυ, 1ο κόμη του Τάνκερβιλ, αδελφό του Σερ Θωμά Γκρέυ που εκτελέστηκε για την συμμετοχή του στην *"Εξέγερση του Σαουθάμπτον"* η οποία είχε στόχο να ανατρέψει τον Εδουάρδο Ε΄ της Αγγλίας για χάρη του ετεροθαλούς αδελφού της Ιωάννας Εδμόνδου Μόρτιμερ, 5ου κόμη του Μαρς. Η Ιωάννα ήταν συγκληρονόμος της μητέρας του μαζί με τα ετεροθαλή αδέλφια της.
* Τζόις, παντρεύτηκε τον Τζων Τίπτοφτ, 1ο βαρόνο του Τίπτοφτ.

Η Αλιένορ πέθανε στις 18 Οκτωβρίου 1405.

## Παραπομπές


## Πηγές
*Cokayne, George Edward (1932). The Complete Peerage, edited by H.A. Doubleday. VIII. London: St. Catherine Press.
*Davies, R.R. (2004). "Mortimer, Roger (VII), fourth earl of March and sixth earl of Ulster (1374–1398)". Oxford Dictionary of National Biography (online ed.). Oxford University Press. 
*Tout, Thomas Frederick (1894). "Mortimer, Roger de (1374-1398)". In Lee, Sidney. Dictionary of National Biography. 39. London: Smith, Elder & Co.
*Holmes, George (2004). "Mortimer, Edmund (III), third earl of March and earl of Ulster (1352–1381)". Oxford Dictionary of National Biography (online ed.). Oxford University Press. 
*Mortimer, Ian (2003). The Greatest Traitor: The Life of Sir Roger Mortimer, Ruler of England 1327–1330. New York: St. Martin's Press. 
*Pugh, T.B. (1988). Henry V and the Southampton Plot of 1415. Alan Sutton. 
*Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. I (2nd ed.). 
*Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. II (2nd ed.). 
*Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. III (2nd ed.). 
*Tout, T.F.; Davies, R.R. (reviewer) (2004). "Mortimer, Sir Edmund (IV) (1376-1408/9)". Oxford Dictionary of National Biography (online ed.). Oxford University Press. 
*Weir, Alison (2008). Britain's Royal Families, The Complete Genealogy. London: Vintage Books.

|-

Κατηγορία:Οικογένεια Μόρτιμερ
Κατηγορία:Κόμητες του Μαρς (1328)
Κατηγορία:Κόμητες του Άλστερ (1264)